       Тарихтың тереңіне үңіліп, әрбір тас бетінде қалған таңбаларға қарап бабаларымыз жасап келе жатқан дәуірлердің есебінде кеткен шайқастар, аштық, жау тылында қалған жұрттың әрбір қаны мен көз жасына қарап тәуелсіздіктің қандай керемет ұғым екенін сезінесіз. Біз бейбіт елдің ұрпағызмыз, біз еркін елдің ұландарымыз. Бірақ бізге дейінгі осынау ұлан-байтақ жерді, елді аманаттап келе жатқан батырлар мен ұлы тұлғалардың төккен тері өз алдында бір төбе.

       Тәуелсіздік – біздің тыныстап отырған, еркін әрі бақытты күн кешіп жатқан Отанымыз. Әлемде екі жүзге тарта тәуелсіз мемлекет бар. Олардың өзі тілі, діні, ділі, салты мен дәстүрі, ғұрпы, мәдениеті дамыған.  
Осы мерекеге орай «Дән» балабақшасында мерекелік іс-шара өткізілді. Тәрбиешілер мен тәрбиеленушілер әдемі киініп, қолдарында жалаушылар мен шарлар ұстап кірді. Мерекенің басында Қазақстан Республикасының әнұраны орындалды. Қазақ халқының ұлттық ойындары ойналды. «Тәуелсіздік – ел тағдыры» облыстық сырттай балалардың мәнерлеп оқудан байқауына қатысқан тәрбиеленушілер өлеңдерін мәнерлеп айтып берді, және оларға балабақша меңгерушісі Исмайлова Адеми Хамитбековна сыйлықтар мен алғыс хаттар табыс етті. Мерекенің соңында «Ручеек» ересектер тобының тәрбиеленушілері және тәрбиешілер Ескендір Хасанғалиевтың «Атамекен» әнің орындады. Балалар мерекелік іс-шараға жақсы қатысып, ойын ойнап, күліп, ән айтып, тақпақтар айтты. Балабақша қызметкерлеріне және тәрбиеленушілердің ата-аналарына алғыс білдіреміз.

Бүгіндері Қазақстан Республикасы тәуелсіз, еңсесі биік, басқа дамыған мемлекеттермен терезесі тең, керегесі кең егеменді мемлекет болып қалыптасты. Ата-бабамыздан қанмен берілген өжеттік, қайсарлық сияқты қасиеттер болашақ ұрпақты да тек алға, жаңа белестерге жетелейтіні анық. Шығыстан алтын күн нұрын төгіп, еркіндіктің самалы ескен осы кезеңнің баянды болатынына кәміл сенемін.

**«Дән» балабақшасының қазақ тілі оқытушысы**

**Абдыгалиева Анар Сериковна**